section_heading: Povijest
paragraph_text: Prva Bugarska svjetovna škola -Gimnazija Aprilov, osnovana je u Gabrovu, 1835. godine uz pomoć trgovaca Vasila Aprilova i Nikolaja Palauzova. Gabrovo je dobilo status grada još za otomanske vlasti u svibnju 1860. godine. Ubrzo po oslobađanju Bugarske 1878. godine, Gabrovo se počelo razvijati kao industrijsko središte, tako da je dobilo nadimak bugarski Manchester.